CELEX: 32016D2000
Language: el
Date: 2016-11-15 00:00:00
Title: Εκτελεστική απόφαση (ΚΕΠΠΑ) 2016/2000 του Συμβουλίου, της 15ης Νοεμβρίου 2016, για την εφαρμογή της απόφασης 2013/255/ΚΕΠΠΑ σχετικά με περιοριστικά μέτρα κατά της Συρίας

16.11.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 308/20
            
         ΕΚΤΕΛΕΣΤΙΚΉ ΑΠΌΦΑΣΗ (ΚΕΠΠΑ) 2016/2000 ΤΟΥ ΣΥΜΒΟΥΛΊΟΥ
   της 15ης Νοεμβρίου 2016
   για την εφαρμογή της απόφασης 2013/255/ΚΕΠΠΑ σχετικά με περιοριστικά μέτρα κατά της Συρίας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 31 παράγραφος 2,
   Έχοντας υπόψη την απόφαση 2013/255/ΚΕΠΠΑ του Συμβουλίου, της 31ης Μαΐου 2013, σχετικά με περιοριστικά μέτρα κατά της Συρίας (1) και ιδίως το άρθρο 30 παράγραφος 1,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:
   
               (1)
            
            
               Στις 31 Μαΐου 2013 το Συμβούλιο εξέδωσε την απόφαση 2013/255/ΚΕΠΠΑ, σχετικά με περιοριστικά μέτρα κατά της Συρίας.
            
         
               (2)
            
            
               Δύο οντότητες θα πρέπει να αφαιρεθούν από τον κατάλογο των οντοτήτων που υπόκεινται σε περιοριστικά μέτρα, ο οποίος παρατίθεται στο τμήμα Β του παραρτήματος I της απόφασης 2013/255/ΚΕΠΠΑ.
            
         
               (3)
            
            
               Το παράρτημα I της απόφασης 2013/255/ΚΕΠΠΑ θα πρέπει, συνεπώς, να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα I της απόφασης 2013/255/ΚΕΠΠΑ τροποποιείται σύμφωνα με το παράρτημα της παρούσας απόφασης.
   Άρθρο 2
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 15 Νοεμβρίου 2016.
      
         
            Για το Συμβούλιο
         
         
            Ο Πρόεδρος
         
         I. KORČOK
      
   
   
      (1)  ΕΕ L 147 της 1.6.2013, σ. 14.
   
      ΠΑΡΑΡΤΗΜΑ
      
                  Ι.
               
               
                  Οι ακόλουθες οντότητες και οι σχετικές καταχωρίσεις διαγράφονται από τον κατάλογο που περιλαμβάνεται στο τμήμα Β του παραρτήματος I της απόφασης 2013/255/ΚΕΠΠΑ:
                  
                              55.
                           
                           
                              Tri-Ocean Trading
                           
                        
                              55α.
                           
                           
                              Tri-Ocean Energy